Kɛzi Bɛtua Bɛ Gyima Ne Anwo Kakɛ Ɛ?
Yɛdua ndoboa mɔɔ Gyihova Alasevolɛ ne mɔ ye la azo a yɛtua yɛ edwɛkɛhanlɛ gyima ne anwo kakɛ a. Yɛnlielie ezukoa wɔ yɛ ayia ne mɔ abo, yɛɛ menli mɔɔ wɔ nu la ɛndua ɛkpɔ ko ngyɛnu bulu. (Mateyu 10:7, 8) Emomu, yɛfa nlɛka yɛsiezie yɛ ayia ne mɔ abo amaa awie mɔɔ ɔkulo kɛ ɔye ezukoa ɔboa la ahola ayɛ zɔ. Yɛnga menli mɔɔ ye ndoboa la yɛngile.
Debie ko mɔɔ ɔti yɛmbɔ kakɛ kpole la a le kɛ yɛnlɛ ɛsɔfoma mɔɔ yɛtua bɛ kakɛ a. Bieko, yɛndua Alasevolɛ ne mɔ mɔɔ bɛkɔka edwɛkɛ ne wɔ azua nu la kakɛ, yɛɛ yɛnzi ɛzonlenlɛ azua mgbole.
Yɛfa ndoboa biala mɔɔ ba yɛ ɔfese ne mɔ la yɛboa menli mɔɔ esiane ɛdo bɛ, edwɛkpatɛlɛvoma nee neavolɛ adenduvoma, yɛfa bie yɛsisi azua mɔɔ yɛsonle nu wɔ maanle mɔɔ bɛnlɛ ezukoa dɔɔnwo la anu, yɛɛ yɛfa bie yɛyɛ Baebolo nee mbuluku gyɛne na yɛfa yɛkɔ maanle gyɛne zo.
Awie ko biala si kpɔkɛ kɛ ɔbaye ezukoa yeamaa bɛava bɛadua kakɛ mɔɔ ye asafo ne bɔ, anzɛɛ kakɛ mɔɔ bɛbɔ ye yɛ ewiade amuala gyima ne anwo anzɛɛ ɔ mu nwiɔ. Asafo biala bu ezukoa mɔɔ ɔdie la anwo mgbonda ɔkile asafo ne anu amra.
Sukoa Dɔɔnwo
Kɛzi Yɛtu Yɛ Gyima Ne Anwo Kakɛ La
Nea kɛzi yɛnyia moalɛ nee ndoboa yɛfi ewiade amuala la.
twi_Latn twi_Latn bam_Latn twi_Latn twi_Latn bam_Latn twi_Latn twi_Latn